CELEX: 32000L0024
Language: el
Date: 2000-04-28 00:00:00
Title: Οδηγία 2000/24/ΕΚ της Επιτροπής, της 28ης Απριλίου 2000, για τροποποίηση των παραρτημάτων των οδηγιών του Συμβουλίου 76/895/ΕΟΚ, 86/362/ΕΟΚ, 86/363/ΕΟΚ και 90/642/ΕΟΚ που αφορούν, αντιστοίχως, τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών

Avis juridique important

|

32000L0024

Οδηγία 2000/24/ΕΚ της Επιτροπής, της 28ης Απριλίου 2000, για τροποποίηση των παραρτημάτων των οδηγιών του Συμβουλίου 76/895/ΕΟΚ, 86/362/ΕΟΚ, 86/363/ΕΟΚ και 90/642/ΕΟΚ που αφορούν, αντιστοίχως, τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών  

Επίσημη Εφημερίδα αριθ. L 107 της 04/05/2000 σ. 0028 - 0037

Οδηγία 2000/24/ΕΚ της Επιτροπήςτης 28ης Απριλίου 2000για τροποποίηση των παραρτημάτων των οδηγιών του Συμβουλίου 76/895/ΕΟΚ, 86/362/ΕΟΚ, 86/363/ΕΟΚ και 90/642/ΕΟΚ που αφορούν, αντιστοίχως, τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 76/895/ΕΟΚ του Συμβουλίου της 23ης Νοεμβρίου 1976 για τη μέγιστη περιεκτικότητα για τα υπολείματα φυτοφαρμάκων επί και εντός των οπωροκηπευτικών(1), όπως τροποποιήθηκε τελευταία από την οδηγία 97/41/ΕΚ(2), και ιδίως το άρθρο 5,την οδηγία 86/362/ΕΟΚ του Συμβουλίου της 24ης Ιουλίου 1986 που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων μέσα και πάνω στα σιτηρά(3), όπως τροποποιήθηκε τελευταία από την οδηγία 1999/71/ΕΚ(4), και ιδίως το άρθρο 10,την οδηγία 86/363/ΕΟΚ του Συμβουλίου της 24ης Ιουλίου 1986 που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα τρόφιμα ζωικής προέλευσης(5), όπως τροποποιήθηκε τελευταία από την οδηγία 1999/71/ΕΚ, και ιδίως το άρθρο 10,την οδηγία 90/642/ΕΟΚ του Συμβουλίου της 27ης Νοεμβρίου 1990 που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(6), όπως τροποποιήθηκε τελευταία από την οδηγία 1999/71/ΕΚ, και ιδίως το άρθρο 7,Εκτιμώντας τα ακόλουθα:(1) Για τα σιτηρά και ορισμένα προϊόντα φυτικής προελεύσεως, συμπεριλαμβανομένων των οπωροκηπευτικών, οι ανώτατες περιεκτικότητες σε υπολείμματα αντικατοπτρίζουν τη χρήση των ελαχίστων ποσοτήτων φυτοφαρμάκων για να διασφαλιστεί η αποτελεσματική προστασία των φυτών, τα οποία εφαρμόζονται κατά τρόπον ώστε η ποσότητα των υπολειμμάτων να είναι η μικρότερη από πρακτική άποψη και αποδεκτή από τοξικολογική άποψη, ιδίως όσον αφορά την προστασία του περιβάλλοντος και όσον αφορά την εκτιμώμενη πρόσληψη μέσω της διατροφής. Για τα τρόφιμα ζωικής προελεύσεως, η ανώτατη περιεκτικότητα σε υπολείμματα αντικατοπτρίζει την κατανάλωση σε σιτηρά και προϊόντα φυτικής προελεύσεως τα οποία έχουν υποστεί επεμβάσεις με φυτοφάρμακα οι οποίες συνεπάγονται την παρουσία υπολειμμάτων στα ζώα και στα ζωικά προϊόντα, λαμβάνοντας πάντα υπόψη τις απευθείας συνέπειες της χρήσεως, ενδεχομένως κτηνιατρικών φαρμάκων.(2) Οι ανώτατες περιεκτικότητες σε υπολείμματα καθορίζονται στο κατώτερο επίπεδο του αναλυτικού προσδιορισμού όταν από την επιτρεπόμενη χρήση των φυτοφαρμάκων δεν προκύπτουν ανιχνεύσιμα επίπεδα υπολειμμάτων των φυτοφαρμάκων στα τρόφιμα, ή όταν δεν επιτρέπονται οι χρήσεις τους, ή όταν οι χρήσεις που έχουν επιτραπεί από κράτη μέλη δεν στηρίζονται στα αναγκαία στοιχεία, ή όταν οι χρήσεις τους σε τρίτες χώρες οι οποίες συνεπάγονται την παρουσία υπολειμμάτων επί ή εντός των τροφίμων τα οποία είναι δυνατόν να διατεθούν στο εμπόριο στην κοινοτική αγορά δεν στηρίζονται στα εν λόγω αναγκαία στοιχεία.(3) Οι ανώτατες περιεκτικότητες σε υπολείμματα φυτοφαρμάκων πρέπει συνεχώς να επανεξετάζονται. Οι περιεκτικότητες αυτές είναι δυνατό να αλλάξουν λαμβάνοντας υπόψη τις νέες πληροφορίες και τα στοιχεία.(4) Τα φυτοφάρμακα aramite, bardan, chlorobenzilate, chlorfenson, chloroxuron, chlorbenside, 1,1-dichloro-2,2-bis (4-ethyl-phenyl-) ethane και diallate δεν επιτρέπεται πλέον να χρησιμοποιούνται στη Κοινότητα ή δεν χρησιμοποιούνται πλέον σε κοινοτικό επίπεδο. Τα υπολείμματα των φυτοφαρμάκων aramite και chlorfenson έχουν διαγραφεί από το παράρτημα ΙΙ της οδηγίας 76/895/ΕΟΚ με την οδηγία 82/528/ΕΟΚ του Συμβουλίου(7), αλλά μέχρι τώρα δεν έχουν προστεθεί στα παραρτήματα των οδηγιών 86/362/ΕΟΚ, 86/363/ΕΟΚ και 90/642/ΕΟΚ. Τα υπολείμματα του chlorbenside και 1,1-dichloro-2,2-bis (4-ethyl-phenyl-) ethane έχουν διαγραφεί από το παράρτημα ΙΙ της οδηγίας 76/895/ΕΟΚ από την οδηγία 93/58/ΕΟΚ του Συμβουλίου(8), αλλά δεν έχουν μέχρι σήμερα προστεθεί στα παραρτήματα των οδηγιών 86/362/ΕΟΚ, 86/363/ΕΟΚ και 90/642/ΕΟΚ. Πρέπει να προστεθούν όλα αυτά τα υπολείμματα στα παραρτήματα των οδηγιών 86/362/ΕΟΚ, 86/363/ΕΟΚ και 90/642/ΕΟΚ, ώστε να είναι δυνατή η εποπτεία και ο έλεγχος της χρήσεώς τους και η προστασία του καταναλωτή.(5) Υπάρχουν ακόμη στην Κοινότητα περιορισμένες άδειες για τη χρήση των chlorbufam και methoxychlor. Από τις επιτρεπόμενες χρήσεις δεν αναμένεται να προκύψουν ανιχνεύσιμα υπολείμματα στα τρόφιμα. Οι ανώτατες περιεκτικότητες υπολειμμάτων όσον αφορά τα προϊόντα αυτά έχουν καθορισθεί στο παράρτημα ΙΙ της οδηγίας 76/895/ΕΟΚ.(6) Προκειμένου να καθορισθούν οι ανώτερες περιεκτικότητες υπολειμμάτων για τα φυτοφάρμακα bardan, chlorofam, chlorobenzilate, chloroxuron, diallate και methoxychlor σε κοινοτικό επίπεδο, πρέπει να μεταφερθούν οι διατάξεις από την οδηγία 76/895/ΕΟΚ στις οδηγίες 86/362/ΕΟΚ, 86/363/ΕΟΚ και 90/642/ΕΟΚ. Μετά τις σημειωθείσες τεχνικές και επιστημονικές προόδους, καθώς και τις αλλαγές στις χρήσεις και στις άδειες σε εθνικό και σε κοινοτικό επίπεδο, πρέπει να τροποποιηθούν ορισμένες από τις διατάξεις αυτές.(7) Οι κοινοτικές ανώτατες περιεκτικότητες σε υπολείμματα και οι περιεκτικότητες που συνιστώνται από τον Κωδικό Τροφίμων (Codex Alimentarius) έχουν καθορισθεί και αξιολογηθεί με παρόμοιες διαδικασίες. Με εξαίρεση το chlorobenzilate, δεν καθορίστηκαν κατά τον Κώδικα ανώτατες περιεκτικότητες υπολειμμάτων για τις δραστικές ουσίες που καλύπτονται από την παρούσα οδηγία. Έχουν ανακληθεί οι κατά τον Κώδικα ανώτατες περιεκτικότητες σε υπολείμματα για το chlorobenzilate(9). Για τις άδειες χρησιμοποιήσεως φυτοφαρμάκων στις τρίτες χώρες είναι δυνατό να απαιτούνται η χρησιμοποίηση μεγαλυτέρων ποσοτήτων φυτοφαρμάκων ή βραχύτερα διαστήματα πριν από τη συγκομιδή από εκείνα που επιτρέπονται από την Κοινότητα και εκ του γεγονότος αυτού απαιτούνται μεγαλύτερες περιεκτικότητες σε υπολείμματα. Υπήρξε η διαβούλευση με τους εμπορικούς εταίρους της Κοινότητας όσον αφορά τις περιεκτικότητες που έχουν καθορισθεί στην παρούσα οδηγία μέσω του διεθνούς οργανισμού εμπορίου και οι παρατηρήσεις τους επί των περιεκτικοτήτων αυτών ελήφθησαν υπόψη και εξετάστηκαν από τη μόνιμη φυτοϋγειονομική επιτροπή. Με βάση την υποβολή αποδεκτών στοιχείων, η Ευρωπαϊκή Επιτροπή θα εξετάσει τη δυνατότητα να καθορισθούν ανοχές κατά την εισαγωγή όσον αφορά τις ανώτατες περιεκτικότητες σε υπολείμματα για συγκεκριμένους συνδυασμούς φυτοφαρμάκων και καλλιεργειών.(8) Οι ανώτατες περιεκτικότητες σε υπολείμματα που καθορίζονται στην παρούσα οδηγία θα πρέπει να επαναξετασθούν στο πλαίσιο της εκ νέου αξιολογήσεως των δραστικών ουσιών που προβλέπονται στο πρόγραμμα εργασίας που θεσπίστηκε στο άρθρο 8 παράγραφος 2 της οδηγίας 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση φυτοφαρμάκων στην αγορά(10), όπως τροποποιήθηκε τελευταία από την οδηγία 1999/80/ΕΚ της Επιτροπής(11).(9) Με βάση τις πληροφορίες που περιέχονται στον Codex Alimentarius, η ανώτατη περιεκτικότητα σε cartap στο τσάι έχει καθορισθεί σε 20 mg/kg από τη κοινοτική νομοθεσία. Κατά την 29η συνεδρίαση η επιτροπή Codex επί των υπολειμμάτων των φυτοφαρμάκων έχει συστήσει την κατάργηση όλων των ανωτάτων περιεκτικοτήτων σε υπολείμματα για τη δραστική ουσία(12).(10) Η ασάφεια στην περιγραφή των κωδικών ΣΟ στο παράρτημα Ι και ΙΙ της οδηγίας 86/363/ΕΟΚ δημιούργησε προβλήματα στην ταξινόμηση των δειγμάτων για τους σκοπούς της ανακοινώσεως που προβλέπεται στη διαδικασία του άρθρου 7 της οδηγίας 86/363/ΕΟΚ.(11) Δεν επιτρέπεται η χρήση του DDT ως φυτοφαρμάκου στη Κοινότητα. Για να ληφθεί υπόψη η πιθανότητα ότι μια υπολειμματική μόλυνση του περιβάλλοντος θα μπορούσε να αυξήσει τα υπολείμματα του DDT στα αυγά, η κοινοτική νομοθεσία, με την οδηγία 93/57/ΕΟΚ του Συμβουλίου(13), έχει καθορίσει την ανώτατη περιεκτικότητα σε υπολείμματα του DDT σε αυγά και στους κρόκους τους σε 0,1 mg/kg. Από τα στοιχεία ελέγχου του DDT στα αυγά στα κράτη μέλη και στη Νορβηγία, διαπιστώνεται ότι αυτή η ανώτερη περιεκτικότητα μπορεί να μειωθεί.(12) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα ΙΙ της οδηγίας 76/895/ΕΟΚ τροποποιείται ως εξής:1. Διαγράφονται οι ενδείξεις που αφορούν τα chlorodenzilate, chloroxuron και methoxychlor.2. Η ομάδα "barban, chlorpropham, chlorbufam" αντικαθίσταται από "chlorpropham".3. Η ομάδα "diallate, triallate" αντικαθίσταται από "triallate".Άρθρο 2Η οδηγία 86/362/ΕΟΚ τροποποιείται ως εξής:Τα ακόλουθα υπολείμματα φυτοφαρμάκων προστίθενται στο μέρος Α του παραρτήματος ΙΙ:>ΘΕΣΗ ΠΙΝΑΚΑ>Άρθρο 3Η οδηγία 86/363/ΕΟΚ τροποποιείται ως εξής:1. Τα ακόλουθα υπολείμματα φυτοφαρμάκων προστίθενται στο μέρος Α του παραρτήματος ΙΙ:>ΘΕΣΗ ΠΙΝΑΚΑ>2. Τα ακόλουθα υπολείμματα φυτοφαρμάκων προστίθενται στο μέρος Β του παραρτήματος ΙΙ:>ΘΕΣΗ ΠΙΝΑΚΑ>3. Στο παράρτημα Ι, το κείμενο της στήλης "Περιγραφή" που αντιστοιχεί στον κωδικό ΣΟ ex 0208 αντικαθίσταται από το κείμενο "Άλλα κρέατα και παραπροϊόντα βρώσιμα κατοικιδίων περιστεριών, κατοικιδίων κουνελιών και κυνηγιού, νωπά, διατηρημένα με απλή ψύξη ή κατεψυγμένα".4. Στο παράρτημα ΙΙ, στους πίνακες στα μέρη Α και Β, στη στήλη "κρέας", το κείμενο "ex 0201" αντικαθίσταται από το κείμενο ">ΘΕΣΗ ΠΙΝΑΚΑ>0201".5. Στο παράρτημα ΙΙ, στον πίνακα στο μέρος Α, στη στήλη που αφορά τα αυγά πτηνών και τους κρόκους αυγών, η τιμή 0,1 mg/kg για το DDT αντικαθίσταται από την τιμή 0,05 mg/kg.Άρθρο 4Η οδηγία 90/642/ΕΟΚ τροποποιείται ως εξής:1. Τα ακόλουθα υπολείμματα φυτοφαρμάκων προστίθενται στο παράρτημα ΙΙ:>ΘΕΣΗ ΠΙΝΑΚΑ>2. Στο γερμανικό κείμενο, στα παραρτήματα Ι και ΙΙ, στην ομάδα "2.5(a) Salat u.ä.", ο όρος "Kopfsalat" αντικαθίσταται από τον όρο "Salat".3. Στο ολλανδικό κείμενο, στα παραρτήματα Ι και ΙΙ, στην ομάδα "2.5(a) Sla en dergelijke", ο όρος "Kropsla/ijsbergsla" αντικαθίσταται από τον όρο "Sla".4. Στο παράρτημα ΙΙ, το ανώτατο όριο υπολειμμάτων για το Cartap στο τσάι (τσάι, αποξηραμένα φύλλα και στελέχη, τα οποία έχουν υποστεί ζύμωση ή όχι, Camellia sinensis) πρέπει να καθοριστεί σε 0,1 (*) mg/kg [όπου (*) αναφέρεται στο χαμηλότερο επίπεδο ανίχνευσης].Άρθρο 51. Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.2. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 31 Δεκεμβρίου 2000. Πληροφορούν αμέσως σχετικά την Επιτροπή.3. Οι διατάξεις αυτές πρέπει να εφαρμοστούν από την 1η Ιανουαρίου 2001.4. Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 28 Απριλίου 2000.Για την ΕπιτροπήDavid ByrneΜέλος της Επιτροπής(1) ΕΕ L 340 της 9.12.1976, σ. 26.(2) ΕΕ L 184 της 12.7.1997, σ. 33.(3) ΕΕ L 221 της 7.8.1986, σ. 37.(4) ΕΕ L 194 της 27.7.1999, σ. 36.(5) ΕΕ L 221 της 7.8.1986, σ. 43.(6) ΕΕ L 350 της 14.12.1990, σ. 71.(7) ΕΕ L 234 της 9.8.1982, σ. 1.(8) ΕΕ L 211 της 23.8.1993, σ. 6.(9) ALINORM 93/24Α.(10) ΕΕ L 230 της 19.8.1991, σ. 1.(11) ΕΕ L 210 της 10.8.1999, σ. 13.(12) ALINORM 97/24Α, παράρτημα II.(13) ΕΕ L 211 της 23.8.1993, σ. 1.